Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2024/13

Atbildes uz 01.03.2024. iesniegtajiem jautājumiem 

Jautājums:
1. Nolikuma 1.9.8.apakšpunktā norādīts, ka piedāvājumi jāiesniedz līdz plkst. 10:00 un to atvēršana saskaņā ar Nolikuma 1.9.9.apakšpunktu notiks plkst. 14:00. Savukārt, Elektronisko iepirkumu sistēmā norādīts, ka piedāvājumi jāiesniedz līdz plkst. 8:00 un to atvēršana plānota plkst. 12:00.
Lūdzam Pasūtītāju novērst neatbilstības!

Atbilde:
Komisija skaidro, ka Nolikumā tiks veikti tehniski precizējumi, informāciju labojot atbilstoši Elektronisko iepirkumu sistēmā norādītajam laikam:
· Nolikuma 1.9.8.apakšpunktā tiks norādīts, ka piedāvājumi jāiesniedz līdz plkst. 8:00;
· Nolikuma 1.9.9.apakšpunktā tiks norādīts, ka piedāvājumu atvēršana notiks plkst. 12:00.


Jautājums:
2. Nolikuma 32.lpp. norādīts, ka “Tehniskās specifikācijas aktualizētas: 26.01.2024.”, savukārt, failā “1.pielikums Tehniska_specifikacija” norādīts, ka “Tehniskā specifikācija (aktualizēta 16.02.2024.)”.
Lūdzam Pasūtītāju pārliecināties, vai iepirkuma dokumentācijai pievienots korektais pielikums.

Atbilde:
Komisija informē, ka Nolikuma pielikumā iekļautā Tehniskā specifikācija ir pievienota korekti, tai skaitā norādot, ka tā aktualizēta 16.02.2024.
Nolikuma 32.lpp. tiks veikti tehniski labojumi:
· precizējot norādi, ka atsevišķā failā pievienotā Tehniskā specifikācija ir aktualizēta: 16.02.2024.


Jautājums:
3. Nolikuma 8.pielikuma “Tehniskais piedāvājums” 2.punktā Pretendentam ir jāapliecina, ka “iepirkuma līguma izpildē veikto būvdarbu garantijas laiks ir ___ (________) gadi/mēneši objektam un ne mazāks kā ___ (_________) gadi/mēneši uzklātajam ceļa horizontālajam apzīmējumam pēc objektu pieņemšanas ekspluatācijā  vai atzīmes par būvdarbu pabeigšanu saņemšanu apliecinājuma kartē.”. Šāds formulējums, mūsuprāt, ir pretrunā ar Nolikuma 2.2.3.apakšpunktu, kurā noteikts, ka “Būvdarbu garantijas laiks – ne mazāks kā 3 (trīs) gadi objektam katrā Konkursa iepirkuma daļā un ne mazāks kā 2 (divi) gadi uzklātajam ceļa horizontālajam apzīmējumam pēc visu Konkursa rezultātā noslēgtajā līgumā noteikto darbu pieņemšanas-nodošanas aktu abpusējas parakstīšanas, tajā skaitā defektu novēršanas.”. 
Lūdzam Pasūtītāju novērst neatbilstības!

Atbilde:
Komisija skaidro, ka, pretendentam, sagatavojot Konkursam iesniedzamo Tehnisko piedāvājumu, prasība – sniegt informāciju saskaņā ar Nolikuma 8.pielikuma “Tehniskais piedāvājums” 2.punktā noteikto par pretendenta piedāvāto garantijas laiku – ir jāskata kopsakarā gan ar Nolikuma 2.2.3.apakšpunktā noteikto minimālo garantijas laiku, gan ar Nolikuma 5.5.apakšpunktā noteikto piedāvājuma izvēles kritēriju, proti, ja vairāki pretendenti Konkursa konkrētā daļā būs iesnieguši piedāvājumus ar vienādu viszemāko cenu, par saimnieciski izdevīgāko no tiem tiks atzīts pretendenta piedāvājums, kurš Konkursa attiecīgajā daļā Tehniskajā piedāvājumā būs piedāvājis ilgāku būvdarbu garantijas laiku.


Jautājums:
4. Nolikuma 2.3.4.2.apakšpunktā noteikts, ka Piedāvājuma nodrošinājums ir spēkā “Līdz Konkursa iepirkuma līguma noslēgšanai un līguma saistību izpildes nodrošinājuma  iesniegšanai.”, taču nekur Līgumā nav atrodama sadaļa par līguma saistību izpildes nodrošinājumu. 
Lūdzam Pasūtītāju skaidrot, vai Pretendentam būs nepieciešams iesniegt līguma saistību izpildes nodrošinājumu?

Atbilde:
Komisija informē, ka Konkursa rezultātā slēgto līgumu izpildē līgumu saistību izpildes nodrošinājumi nebūs jāiesniedz. Nolikumā tiks veikti precizējumi, Nolikuma 2.3.4.apakšpunktā nosakot, ka piedāvājuma nodrošinājums ir spēkā no piedāvājuma atvēršanas dienas līdz īsākajam no šādiem termiņiem: - 6 (seši) mēneši no piedāvājumu atvēršanas dienas; - Līdz Konkursa iepirkuma līguma noslēgšanai.


Jautājums:
5. Nolikuma 3.5. – 3.23.apakšpunktos izvirzītas prasības Pretendenta pieredzei. Lūdzam Pasūtītāju apstiprināt, ka, gadījumā, ja Pretendents plāno iesniegt piedāvājumu vairākās iepirkuma daļās, tas vienus un tos pašus pieredzes objektus var norādīt vairākās vai visās iepirkuma daļās, lai apliecinātu, ka tā pieredze atbilst Nolikumā izvirzītajām prasībām.

Atbilde:
Komisija apstiprina, ka gadījumā, ja pretendents plāno iesniegt piedāvājumu vairākās iepirkuma daļās, tas vienus un tos pašus pieredzes objektus var norādīt vairākās vai visās iepirkuma daļās, lai apliecinātu, ka tā pieredze atbilst Nolikumā izvirzītajām prasībām – ja vien norādītais/-ie pieredzes objekts/-i atbilst Nolikuma prasībai atbilstoši Konkursa konkrētai daļai, uz kuru iesniegts attiecīgais piedāvājums.


Jautājums:
6. Nolikuma 3.24.- 3.42.apakšpunktos izvirzītas kvalifikācijas prasības būvdarbu vadītājam. Lūdzam Pasūtītāju apstiprināt, ka viens speciālists var tikt norādīts vairākās vai visās iepirkuma daļās, ja tam ir Nolikuma prasībām atbilstoša pieredze.

Atbilde:
Komisija skaidro, ka saskaņā ar Nolikuma 3.24.-3.42.apakšpunktos izvirzītajām kvalifikācijas prasībām būvdarbu vadītājam Konkursa katras daļas objektā var tikt norādīts viens speciālists arī uz vairākām vai pat visām Konkursa daļām, ja vien tam ir Nolikuma prasībām Konkursa konkrētai daļai atbilstoša pieredze. Vienlaikus Nolikuma 3.24.-3.42.apakšpunktos noteikto prasību izpildes nodrošināšanā pretendentam ir jāievēro un, Konkursa rezultātā iegūstot līgumslēgšanas tiesības jebkurā no Konkursa daļām, ir jāspēj nodrošināt 3.24.apakšpunktā iekļautajā atsaucē norādītais, kas attiecas arī uz Nolikumā pārējām noteiktajām kvalifikācijas prasībām, t.i., saskaņā ar Nolikuma 3.24.-3.42.apakšpunktiem.
Līdz ar to pretendentam ir jāievēro, ka attiecīgajos Nolikuma punktos un apakšpunktos ir norādīti tikai būvspeciālisti/speciālisti, kuru kvalifikāciju un pieredzi Pasūtītājs ir paredzējis vērtēt. Darbu veikšanai Pretendentiem ir pienākums piesaistīt un nodrošināt arī citus speciālistus atbilstoši normatīvo aktu prasībām, kā arī atkarībā no piedāvājumu daļu skaita (ja  pretendents piedāvājumu iesniedz par vairākām iepirkuma priekšmeta daļām), nodrošināt attiecīgu, nepieciešamu  cilvēkresursu skaitu, iepirkuma līguma kvalitatīvai izpildei, attiecībā uz katru no iepirkuma priekšmeta daļu.


Jautājums:
7. Nolikuma 12.pielikuma “Iepirkuma līgums (projekts)” galvenē norādīta atsauce uz atklātu konkursu ar identifikācijas Nr. CAIP 2024/02. Lūdzam Pasūtītāju apstiprināt, ka iepirkumam pievienotais līguma projekts ir attiecināms uz šo iepirkumu ar ID Nr. CAIP 2024/13.

Atbilde:
Komisija skaidro, ka Nolikuma 12.pielikuma “Iepirkuma līgums (projekts)” galvenē tiks veikti tehniski labojumi, korekti norādot Konkursa identifikācijas numuru – CAIP 2024/13.





Jautājums:
8. Līguma projekta 5.3.apakšpunktā ir runāts par Darbu veikšanas projekta saskaņošanu, taču nekur Līgumā nav atrodamas prasības, kā termiņā jāizstrādā un jāsaskaņo Darbu veikšanas projekts.
Lūdzam Pasūtītāju skaidrot, vai būs nepieciešams izstrādāt Darbu veikšanas projektu?

Atbilde:
Komisija skaidro, ka Līguma projekta 5.3.apakšpunktā minētais darbu veikšanas projekts ir jāizstrādā un jāsaskaņo līdz darbu uzsākšanai.


Jautājums:
9. Lūdzam Pasūtītāju apstiprināt, ka Līguma projekta 10.12.apakšpunktā minētās izpilddokumentācijas iesniegšana nav ieskaitāma Nolikumā 2.2.1.apakšpunktā minētajos līguma izpildes termiņos, jo, piemēram, iepirkuma 11. vai 14. daļā tas nav pat tehniski iespējams.

Atbilde:
Komisija skaidro, ka Nolikuma 12.pielikumā iekļautā iepirkuma līguma projekta 10.12.apakšpunktā ir noteikti konkrēti termiņi, kas Būvuzņēmējam būs jāievēro un kādos līguma izpildē iesniedzama izpilddokumentācija no Darbu[footnoteRef:1] pabeigšanas brīža objektā.  [1:  Saskaņā ar iepirkuma līguma (projekts) 1.4.apakšpunktu.] 

Komisija informē, ka Nolikuma 2.2.1.apakšpunkta pirmajā teikumā tiks veikti precizējumi, to izsakot šādā redakcijā:
[bookmark: _Hlk160788840]“2.2.1. Konkursa rezultātā būvdarbu līgums tiek slēgts, nosakot, ka:.

	Konkursa daļa
	līgumā paredzēto Darbu1 izpilde objektā ir:
	līguma kopējais periods ir[footnoteRef:2]: [2:  Saskaņā ar iepirkuma līguma (projekts) 10.12.apakšpunktu 30 (trīsdesmit) dienu laikā no Darbu pabeigšanas brīža objektā Būvuzņēmējs Pasūtītājam iesniedz normatīvajiem aktiem un Līgumam atbilstošu izpilddokumentāciju.] 


	1. daļa – “K.Mīlenbaha ielas seguma atjaunošana no Lastādijas ielas līdz Dzirnavu ielai”
	70 (septiņdesmit) kalendārās dienas
	100 (viens simts) kalendārās dienas

	2. daļa – “Cēsu ielas seguma un ietvju atjaunošana”
	90 (deviņdesmit) kalendārās dienas

	120 (viens simts divdesmit) kalendārās dienas

	3. daļa – “Pērnavas ielas seguma atjaunošana posmā no Augusta Deglava ielas līdz Brīvības ielai”
	80 (astoņdesmit) kalendārās dienas

	110 (viens simts desmit) kalendārās dienas

	4. daļa – “Biķernieku ielas seguma atjaunošana no Biķernieku ielas Nr. 12 līdz Biķernieku ielai Nr. 40a”
	45 (četrdesmit piecas) kalendārās dienas
	75 (septiņdesmit piecas) kalendārās dienas

	5. daļa – “Pulkveža Brieža ielas seguma atjaunošana posmā no Hanzas ielas līdz Elizabetes ielai”
	30 (trīsdesmit) kalendārās dienas
	60 (sešdesmit) kalendārās dienas

	6. daļa – “Dienvidu tilta un tā pieeju seguma atjaunošana pa posmiem”
	30 (trīsdesmit) kalendārās dienas
	60 (sešdesmit) kalendārās dienas

	7. daļa – “Gustava Zemgala gatves seguma atjaunošana posmā no Ūnijas ielas līdz Brīvības gatvei”
	40 (četrdesmit) kalendārās dienas
	70 (septiņdesmit) kalendārās dienas

	8. daļa – “Biķernieku ielas seguma atjaunošana no Lielvārdes ielas līdz Ulbrokas ielai”
	50 (piecdesmit) kalendārās dienas
	80 (astoņdesmit) kalendārās dienas

	9. daļa – “Sesku ielas seguma atjaunošana no Ilūkstes ielas līdz Dārzciema ielai”
	60 (sešdesmit) kalendārās dienas

	90 (deviņdesmit) kalendārās dienas

	10. daļa – “Lubānas ielas seguma atjaunošana posmā no Andreja Saharova ielas līdz Brāļu Kaudzīšu ielai”
	40 (četrdesmit) kalendārās dienas
	70 (septiņdesmit) kalendārās dienas

	11. daļa – “Dārziņu ielas seguma atjaunošana no Cidoniju ielas līdz Dārziņu 1.līnijai”
	25 (divdesmit piecas) kalendārās dienas
	55 (piecdesmit piecas) kalendārās dienas

	12. daļa – “Seguma atjaunošana Juglas krastmalā no Brīvības gatves līdz Pāles ielai un Juglas ielā līdz Murjāņu ielai”
	70 (septiņdesmit) kalendārās dienas
	100 (viens simts) kalendārās dienas

	13. daļa – “Brīvības gatves seguma atjaunošana posmā no Juglas ielas līdz Jaunciema pārvadam”
	100 (viens simts) kalendārās dienas

	130 (viens simts trīsdesmit) kalendārās dienas

	14. daļa – “Seguma atjaunošana tiltam pār Juglu Brīvības gatvē”
	20 (divdesmit) kalendārās dienas
	50 (piecdesmit) kalendārās dienas

	15. daļa – “Biksēres ielas seguma atjaunošana”
	35 (trīsdesmit piecas) kalendārās dienas
	65 (sešdesmit piecas) kalendārās dienas

	16. daļa – “Raņķa dambja seguma atjaunošana no Trijādības ielas līdz Uzvaras bulvārim”
	30 (trīsdesmit) kalendārās dienas

	60 (sešdesmit) kalendārās dienas

	17. daļa – “Trijādības ielas seguma atjaunošana no Kuģu ielas līdz Raņķa dambim”
	25 (divdesmit piecas) kalendārās dienas
	55 (piecdesmit piecas) kalendārās dienas

	18. daļa – “Mīlgrāvja tilta transporta mezgla brauktuves (izņemot tiltu) un brauktuves daļas līdz Emmas ielai seguma atjaunošana”
	50 (piecdesmit) kalendārās dienas

	80 (astoņdesmit) kalendārās dienas

	19. daļa – “Asfalta seguma atjaunošana Emmas, Meldru un Atlantijas ielās”
	120 (viens simts divdesmit) kalendārās dienas

	150 (viens simts piecdesmit) kalendārās dienas


”.



Papildus Komisija informē, ka:

visā Nolikuma dokumentācijā, tai skaitā visos Nolikuma pielikumos, tiek grozīts Konkursa 1.daļas nosaukums, to aktualizējot saskaņā ar veikto adrešu maiņu pārdēvētajās Rīgas ielās, pamatojoties uz Rīgas domes 21.02.2024. lēmumu Nr. RD-24-3402-lē “Par Latgales ielas pārdēvēšanu par Jāņa Klīdzēja ielu, Maskavas ielas pārdēvēšanu par Lastādijas ielu un Latgales ielu un grozījumiem Rīgas domes 03.02.1998. 
lēmumā Nr. 5536” un Rīgas domes 21.02.2024. lēmumu Nr. RD-24-3403-lē “Par Puškina ielas pārdēvēšanu par Kārļa Mīlenbaha ielu un grozījumiem Rīgas domes 03.02.1998. lēmumā Nr. 5536” – tādējādi Konkursa 1.daļas nosaukums “Puškina ielas seguma atjaunošana no Maskavas ielas līdz Dzirnavu ielai” tiek aizstāts ar nosaukumu “K.Mīlenbaha ielas seguma atjaunošana no Lastādijas ielas līdz Dzirnavu ielai”.


